વેરાવળ-સોમનાથમાં જીયુડીસી વિભાગ અને પાલિકા તંત્ર દ્રારા ઢંગધડા વગરના ચાલી રહેલા પાણી પુરવઠા અને ભુર્ગભ ગટર યોજનાના કામોની કસુવાવડથી શહેરીજનો ત્રાહીમામ પોકારી ઉઠયા છે. ચાર વર્ષથી ચાલતા બંને યોજનાના કામો અંર્તગત ઠેર-ઠેર રાતોરાત નવા રસ્તાઓ ખોદી નંખાયા બાદ મહિનાઓ સુધી થિંગડા મારી ગાડું ગબડાવવાનીની સ્થિતિથી શહેરીજનોને ઘરની બહાર નીકળવું ત્રાસ સમાન લાગી રહ્યું છે. બંને વિભાગોનું સંકલન ન હોવાથી લોકોને પોતાના રસ્તાઓ બદલી નાંખવા પડે તેટલી હદે ખરાબ સ્થિતિ નિર્માણ પામી છે. આ કામગીરી યોગ્ય રીતે પુરી ન થતી હોય તો તેવા કિસ્સામાં દંડ કે શિક્ષાત્મક પગલા ભરાશે તો જ કંઇક સુધારો આવશે તેવું શહેરીજનો જણાવી રહ્યા છે.